armvectores/hy_wikipedia_2023 huggingface dataset:
Բելառուսի օրհներգ

Բելառուսի օրհներգ «Մենք, բելառուսներս» (բելառուս․՝ Дзяржаўны гімн Рэспублікі Беларусь «Мы, беларусы»), Բելառուսի Հանրապետության պետական օրհներգը։ Այն երկրի երեք խորհրդանիշներից մեկն է։ Երաժշտությունը գրվել է 1955 թ-ին, իսկ խոսքերը թարմացվել են 2002 թ-ին։ Օրհներգը հաստատվել է 2002 թվականին։


=== Օրհներգի տեքստը ===
Խոսք Մ. Կլիմկովիչ, Վ. ԿարիզնիԵրաժշտությունը Ն. Սոկոլովսկու


== Ծանոթագրություններ ==
Կոնստանտինովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка, Ղրիմի թաթարերեն՝ Konstantinovka), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Կոնստանտինովկա գյուղում բնակվում էր 1 286 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անահիտ Աղասարյան

Անահիտ Ալեքսանդրի Աղասարյան (օգոստոսի 28, 1959(1959-08-28), Երևան, Հայկական ԽՍՀ, ԽՍՀՄ), հայ դրամատուրգ։


== Կենսագրություն ==
Անահիտ Աղասարյանը ծնվել է 1959 թվականին Երևանում։ Սովորել է Երևանի Գրիգոր Բաղյանի անվան թիվ 141 հիմնական դպրոցում, Գաբրիել Սունդուկյանի անվան ազգային ակադեմիական թատրոնին կից դերասանական ստուդիայում, 1986-1991 թթ.՝ Երևանի գեղարվեստա-թատերական ինստիտուտի թատերագիտական բաժնում։ 1992-1998 թթ. աշխատել է ՀՀ մշակույթի նախարարությունում։ Հրապարակախոսական և թատերագիտական հոդվածների հեղինակ է։
Բեմադրիչ

«Փրկեք մեր հոգիները» (դրամա)
«Ուիլլի, Թիթի, Ջիկ և երեքն էլ մի աղջիկ» (դրամա)
«Անառակ հոր վերադարձը» (դրամա)
«Խելահեղ օր» (կոմեդիա)
«Խելագարներ բոլոր երկրների, միացեք» (2000 թ., կոմեդիա, թարգմանվել և հրատարակվել է Նյու Յորքում՝ Կոլումբիայի համալսարանի նախաձեռնությամբ)Ֆիլմերի սցենարիստ

«Քրմուհին» (գեղարվեստական ֆիլմ)
«Հարևաններ» (հեռուստասերիալ, Արմենիա հեռուստաընկերություն)
«Հանուն սիրո» (հեռուստասերիալ, Հայաստանի հանրային հեռուստաընկերություն)


== Ընտանիք ==
Եղել է դերասան Կարեն Ջանիբեկյանի կինը, դերասան Սոս Ջանիբեկյանի մայրն է։


== Ծանոթագրություններ ==


== Արտաքին հղումներ ==
Հանճարեղության հավակնող դերասան էր
Գանսոլչու

Գանսոլչու (ռուս.՝ Гансолчу), գյուղ Ռուսաստանի Չեչենական հանրապետության Նոժայ-Յուրտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեբրիխայի շրջան

Ռեբրիխայի շրջան (ռուս.՝ Ребрихинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ռեբրիխա։


== Աշխարհագրություն ==
Շրջանի տարածքի մակերեսը կազմում է 2686 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 24511 մարդ։ Բնակչության խտությունը կազմում էր 9,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ադատկան

Ադատկան (ռուս.՝ Адаткан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանայա գետի ձախ ափով՝ 248 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200312115100007835
Հիդրոլոգիական ուսումնասիրությունների կոդը - 115100783
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
.me

.me, Չերնոգորիայի վերին մակարդակի ազգային դոմեյնն է, գրանցման համար բացվել է 2007 թվականի սեպտեմբերի 24-ին։
Առաջին օրը՝ երբ դոմեյնը հասու դարձավ գրանցման համար, 20000 անուն գրանցվեց։ Ժողովրդականությունը հեշտ է բացատրել, անգլերենից թարգմանաբար «me» նշանակում է «ես» կամ «ինձ», այդ պատճառով շատ բառերի հետ հարմար բառակապակցություն է կազմում (օրինակ՝ love.me, see.me, feel.me և այլն)։


== Արտաքին հղումներ ==
IANA .me whois տեղեկություն


== Նշումներ ==
Բելի (Լենինգրադսկայայի շրջան)

Անվան այլ կիրառումների համար տե՛ս՝ Բելի (այլ կիրառումներ)Բելի (ռուս.՝ Белый), խուտոր Ռուսաստանի Դաշնության Կրասնոդարի երկրամասի Լենինգրադսկայայի շրջանի կազմում։
Բնակչությունը վերջին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիյոմ Բիգուրդան

Գիյոմ Բիգուրդան (ֆր.՝ Guillaume Bigourdan, ապրիլի 6, 1851(1851-04-06), Sistels - փետրվարի 28, 1932(1932-02-28), Փարիզ), ֆրանսիացի աստղագետ, գիտության պատմաբան և օդերևութաբան։


== Կենսագրություն ==
Ծնվել է Թարն-է-Գարոն դեպարտամենտի Սիստել քաղաքում։ Գիյոմը եղել է գյուղացու ընտանիքում ավագ որդին։ Ծնողները ջանք են գործադրել որդուն կրթություն ապահովելու համար։ Նա ստացել է բակալավրի աստիճան 1870 թվականին և հետագայում ստացել է ֆիզիկայի և մաթեմատիկայի գիտական աստիճաններ 1874 և 1876 թվականներին համապատասխանաբար։
1877 թվականից սկսած աշխատել է Տուլուզյան աստղադիտարանում որպես Ֆրանսուա Տիսերանի օգնական, իսկ 1879 թվականից տեղափոխվել է Փարիզի աստղադիտարան։ Կատարել է մի շարք ճանապարհորդություններ, մասնավորապես 1882 թվականին դեպի Մարտինիկա կղզի դիտելու համար Վեներայի անցումը Արեգակի սկավառակով, և 1883 թվականին Սանկտ Պետերբուրգ։
1885 թ. ամսուսնացել է Փարիզյան աստղադիտարանի տնօրեն ադմիրալ Ամադեյ Մուշեի դուստր Սոֆիի հետ։ Նրանց ընտանիքում ծնվեցին ինն երեխա։
1886 թ. Բիգուրդանը պաշտպանեց իր դոկտորական դիսերտացիան, որը անվանվում էր՝ «Կրկնակի աստղերի չափումների հավասարման մասին»։ Զբաղվել է կրկնակի աստղերի, աստերոիդների, գիսաստղների, միգամածությունների միջորեականական դիտարկումներով։ Կազմել է 6380 միգամածությունների տեղաբաշխման կատալոգ։ Նրա աշխատությունների մի մասը վերաբերվում են եգիպտական և բաբելական օրացույցների ուսումնասիրություններին։ 1903 թ. դարձել է Երկայնությունների բյուրոյի անդամ և Ֆրանսիական գիտությունների ակադեմիայի ակադեմիկոս։ Բիգուրդանի 5 հատորյա աշխատությունը, որը նվիրված էր միգամածություններին և հրատարակվեց 1911 թ. բերեց նրան միջազգային ճանաչում։
1919 թ. Բիգուրդանին շնորհվեց Թագավորական աստղագիտական միության ոսկե մեդալ, իսկ 1883 և 1891 թթ.՝ Փարիզյան գիտությունների ակադեմիայի Լալանդի մրցանակ։ Բիգուրդանը Պատվո Լեգիոնի շքանշանի ասպետ էր։
1920 թ. Բիգուրդանին նշանակեցի Ժամանակի միջազգային բյուրոյի տնօրեն, իսկ 1924 թ. նա դարձավ Գիտությունների ակադեմիայի և Ֆրանսիայի ինստիտուտի նախագահ։ Թոշակի է անցել 1926 թ.։
Մահացել է 1932 թ. փետրվարի 28-ին Փարիզում, հուղարկավորվել է Մոնպառնաս գերեզմանատանը կնոջ հետ միասին ընտանեկան դամբարանում։


== Ծանոթագրություններ ==
Ռոնկո Բիելեզե

Ռոնկո Բիելեզե (իտալերեն՝ Ronco Biellese), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 1540 մարդ (2008)։ Բնակչության խտությունը՝ 511 մարդ/կմ²։ Տարածքը կազմում է 3 կմ²։ Փոստային ինդեքս՝ 13845։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 015 461105
Էլեկտրոնային փոստ. comune.ronco@tiscalinet.it
Պաշտոնական կայք. http://www.comune.roncobiellese.bi.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աչաջուրի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Աչաջուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 100 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Տելնյաշկա

Տելնյաշկա (ռուս.՝ тельняшка) (խոսակցական՝ տելնիկ (ռուս.՝ тельник)), ծովային տրիկոտաժե վերնաշապիկ, որը հագնում են մարմնի վրա, այստեղից էլ անունը՝ մարմին-тело (տելո)։ Պատրաստվում է կապույտ և սպիտակ հաջորդող շերտերով տրիկոտաժե գործված կտորից։ Ռուսական ծովային նավատորմիղում տրամադրվում է նավաստիներին, ավագներին, ռազմածովային հաստատությունների կուրսանտներին, ծովային հետևակի և օդային դեսանտային զորքերի զինծառայողներին։
Առաջին տելնյաշկաները հայտնվեցին առագաստային նավատորմի ժամանակ։ Ռուսաստանում դրանք ներմուծեց Մեծ Իշխան Կոստանդին Նիկոլաևիչ Ռոմանովը 1874 թվականին։


== Տելնյաշկան ֆիլատելիայում ==
Տելնյաշկան, որպես հագուստի բաղկացուցիչ, պատկերված է ԽՍՀՄ զինված ուժերին, Կարմիր բանակին նվիրված ԽՍՀՄ փոստային նամականիշերի վրա։

Փոստային նամականիշերի հոբելյանական թողարկումներից
		
		
		
		


== Ծանոթագրություններ ==
Տերեսա Վիլյառեալ

Տերեսա Վիլյառեալ  Գոնսալես  (իսպ.՝ Teresa Villarreal González, 1883, Նուևո Լեոն, Մեքսիկայի Միացյալ Նահանգներ - անհայտ, Սան Անտոնիո, Տեխաս, ԱՄՆ), մեքսիկացի հեղափոխական բանվորական շարժման գործիչ և ֆեմինիստ, ով աջակցել է Մեքսիկայի լիբերալ կուսակցությանը (PLM) 1910-1917 թվականների Մեքսիկական հեղափոխության ժամանակ։
Նույն կուսակցության մյուս ակտիվիստներ և նշանավոր անդամներ Անդրեա Վիլյառեալի և գեներալ Անտոնիո Իրինեո Վիլյառեալ Գոնսալեսի քույրը ։


== Կենսագրություն ==
Տերեսայի հայրը՝ Պրոսպերո Վիլյառեալ Սուասուան, 1887 թվականին հիմնադրել է Մեքսիկայի Նուևո Լեոն նահանգում Լամպասոսի բանվորների միությունը՝ վաղ տարիքից իր ընտանիքի անդամներին ներգրավելով քաղաքական գործունեության մեջ։ Տերեսան աջակցել է լիբերալ-արմատական Մեքսիկայի լիբերալ կուսակցությանը (PLM), որը դեմ է եղել նախագահ Պորֆիրիո Դիասի (1876-1911) բռնապետությանը։ 1901 թվականի ապրիլին նա ստիպված է եղել փախչել Մեքսիկայից հոր, քրոջ և եղբայրների հետ ԱՄՆ Տեխաս՝ Դիասի վարչակարգի հալածանքների պատճառով։ 1905 թվականի փետրվարին նրանք տեղափոխվել են Սենթ Լուիս, (Միսսուրի նահանգ), որտեղ պետք է տեղի ունենար Համաշխարհային ցուցահանդես, որտեղ տարբեր պատճառներով ներկա պետք է գտնվեին մեքսիկացի արմատականների համայնքի ներկայացուցիչներ։ Այստեղ նրանք բարեկամական հարաբերություններ են հաստատել ամերիկյան այնպիսի  կազմակերպությունների հետ, որոնք ընդհանուր շահեր են ունեցել իրենց հետ, ինչպիսիք են Սոցիալիստական կուսակցությունը, Աշխատանքի ամերիկյան ֆեդերացիան (AFL) և Աշխարհի արդյունաբերական աշխատողները (IWW)։
1909 թվականին Վիլյառեալ քույրերը պարարտ հող են գտել Սան Անտոնիոյում (Տեխասի նահանգ)՝ Դիասի դիկտատուրայի դեմ իրենց գաղափարները տարածելու համար մեքսիկական աքսորում գտնվող մամուլի միջոցով, որն ուղղված էր Միացյալ Նահանգների հարավում գտնվող մեքսիկական համայնքին։ Այստեղ Տերեսան մասնակցել է երկու թերթերի՝ ֆեմինիստական La Mujer Moderna-ի («Ժամանակակից կին», 1910) և հեղափոխական El Obrero-ի («Աշխատավոր») հրատարակմանը։
Քանի որ կուսակցության ղեկավար կազմի տղամարդիկ մշտապես հսկողության տակ են եղել, Վիլյառեալ քույրերը և նրանց համախոհները սկսել են կարևոր դեր խաղալ հեղափոխական գործում։ Նրանք կատարել են այնպիսի առաջադրանքներ, ինչպիսիք են հաղորդագրությունների, պաշարների և հետախուզության տվյալների տեղ հասցնելը։ Ըստ ականատեսներից մեկի՝ Անդրեա և Տերեսա Վիլյառեալի նման կանայք ստանձնել են այնպիսի պարտականություններ, որոնցից տղամարդիկ վախեցել են հեղափոխություն սկսելու սպառնալիքի պատճառով։

Քույրերը նաև Մայր Ջոնսի հետ միասին հրապարակային ելույթներ են ունեցել՝ պահանջելով ազատ արձակել Սան Անտոնիոյում բանտարկված մեքսիկացի հեղափոխականներին։


== Ծանոթագրություններ ==
Մարգարե (Հովհաննես Թումանյան)

«Մարգարե», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի մայիսի 1-ին Գրիգոր Արծրունու հրապարակախոսական գործունեության քսանհինգամյակի կապակցությամբ։ Այս բանաստեղծության վերաբերյալ Տիգրան Փիրումյանը ասել է․ «․․․Նույն Արծրունուն էր վերաբերվում նաև «Մարգարեն», բայց Թումանյանը կամեցավ այդտեղ իդեալական կերպարանք տալ, աչքի առաջ ունենալով նաև Քրիստոսին»։
Թումանյանի ընտանեկան արխիվում պահվում է 13-24 տողերի ինքնագիրը։
Առաջին անգամ տպագրվել է 1890 թվականին Մոսկվայում լույս տեսած Հովհաննես Թումանյանի բանաստեղծությունների առաջին հատորում (էջ 97-98)։ Այնուհետև՝ Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 36)։
Արտատպվում է Մոսկվայում 1890 թվականին տպագրված Հովհաննես Թումանյանի բանաստեղծությունների առաջին հատորից։


== Ծանոթագրություններ ==
Պիլլու

Պիլլու (էստ․՝ Põllu), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զեդա Օղուլի

Զեդա Օղուլի (վրաց.՝ ზედა ორღული), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Սաչխերեից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 508 մարդ։


== Ծանոթագրություններ ==
Անտոնիխա (գյուղ, Վարնավինսկի շրջան)

Անտոնիխա (ռուս.՝ Антониха), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլոնկա (այլ կիրառումներ)

Կոլոնկա, կարող է վերաբերել՝

Կոլոնկա - ավան Ռուսաստանի Դաշնության Ռոստովի մարզի Կրասնի Սուլինի շրջանում
Կոլոնկա - գյուղ Ռուսաստանի Բաշկորտոստան հանրապետության Ալշեևսկի շրջանի կազմում
(4917) Յուրիլվովիա

(4917) Յուրիլվովիա (անգլ.՝ Yurilvovia), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 28-ին Ղրիմյան աստղաֆիզիկական աստղադիտարանի կողմից Նաուչնիում։
Միջին հեռավորությունը Արեգակից կազմում է 2,742263 ա. մ., առավելագույնը մոտենում է 2,4448 ա. մ. հեռավորության վրա և հեռանում 3,0397 ա. մ.։ Արեգակի շուրջ մեկ ամբողջական պտույտ է կատարում 1658,68 երկրային օրվա ընթացքում, իր ուղեծրով շարժվելով միջինում 0,21704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4917) Յուրիլվովիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլյո (կանտոն)

Սոլյո (ֆր.՝ Saulieu), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 6039 մարդ էր։Կանտոնի համարը 2131 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բուլղարահայ կոմունիստներ

Բուլղարահայ կոմունիստները եղել են Բուլղարիայի կոմկուսի անդամներ։ Բուլղարական բանվորական սոցիալ-դեմոկրատական (տեսնյակների) կուսակցության հայ գործիչները (Տ. Իսմիրյան, Մ. Շահբազյան, Գ. Թյությունճյան, Հ. Մոմջյան, Գ. Շիշմանյան, Վ. Սարկիզով և ուրիշներ) մասնակցել են կոմունիստական շարժմանը և Բուլղարիայի կոմկուսի ստեղծումից (1919 թվական) հետո մտել դրա կազմի մեջ։ 
1920-ական թվականների սկզբին շուրջ 300 հայեր ընդունվել են Բուլղարիայի կոմկուսի շարքերը։ Երկրի շատ վայրերում կազմակերպվել են հայկական կոմունիստական խմբեր ու միություններ։ 1919 թվականին Պլովդիվում կազմակերպվել են Հայ բանվորական կոմունիստական ինքնազարգացման միությունը և Մամուլի կոմիտեն, որոնց նպատակն էր սոցիալիստական գաղափարներ տարածել բուլղարահայ աշխատավորության շրջանում։ 1920 թվականի հուլիսին Պլովդիվում լույս է տեսել հայ կոմունիստների պարբերականը՝ «Կարմիր լուրեր» թերթը (1922 թվականից՝ «Նոր աշխարհ»)։ 1920-1930-ական թվականներին բուլղարահայ կոմունիստները ձգտել են ուժեղացնել իրենց ազդեցությունը հայ համայնքում, բանավիճել են Բուլղարիայում գործող հայ քաղաքական կուսակցությունների, հատկապես ՀՀԳ-ի հետ, մասնակցել Բուլղարիայի կոմկուսի կազմակերպած հակակառավարական ելույթներին։ Երկրորդ համաշխարհային պատերազմի տարիներին նրանք (Հ. Ռազգրատլյան, Հ. Պարոնյան, Ա. Ասլանյան, Թ. Պոյաճյան, Մ. Կարագյոզյան, Հ. Մարգարյան, Տ. Փափազյան, Զ. Ղասաբյան, Տ. Փեշտիմալճյան և ուրիշներ) գործուն մասնակցություն են ունեցել ֆաշիզմի դեմ բուլղար ժողովրդի պայքարին։
Վենտոսա դե լա Կուենսա

Վենտոսա դե լա Կուենսա (իսպ.՝ Ventosa de la Cuesta), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիյա և Լեոն ինքնավար մարզում)։ Մունիցիպալիտետը գտնվում է Տերրա դե Մեդինա շրջանում։ Զբաղեցրած տարածքը 15 կմ² է։ Բնակչությունը՝ 141 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 35 կմ։


== Ժողովրդագրություն ==


== Պատկերասրահ ==

		
		
		
		
		
		
		
		
		
		


== Արտաքին հղումներ ==
Պաշտոնական էջ(չաշխատող հղում)
Diputación de Valladolid Archived 2007-09-27 at the Wayback Machine.
El señorío de Berruguete
Լա Դեստրուս

Լա Դեստրուս (ֆր.՝ La Destrousse), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 2758 մարդ, բնակչության խտությունը` 941.30 մարդ/կմ²։ Բնակավայրը զբաղեցնում է 2.93 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մարսել քաղաքից` 21 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1874 աշխատունակ (15-64 տարեկան)  բնակիչ, որոնցից ակտիվ էին 1379-ը, իսկ ոչ ակտիվները` 495։ Ակտիվության ցուցանիշը կազմում է 73,6 %։ 1379 աշխատունակ մարդկանցից աշխատել է 1238 անձ (635 տղամարդ և 603 կին)։ Գործազուրկ են եղել 141 անձ (67 տղամարդ և 74 կին)։ 495 անաշխատունակներից 154-ը եղել են աշակերտներ կամ ուսանողներ, 203-ը` թոշակառուներ, իսկ 138-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարիբյան ծովի ծովահենները։ «Սև մարգարտի» անեծքը

«Կարիբյան ծովի ծովահենները. «Սև մարգարտի» անեծքը» (անգլ.՝ Pirates of the Caribbean: The Curse of the Black Pearl), «Կարիբյան ծովի ծովահենները» ֆիլմաշարի առաջին մասն է ռեժիսոր Գոռ Վերբինսկիի ֆիլմերից, որի գլխավոր դերերը մարմնավորում են Ջոնի Դեփը, Ջեֆրի Ռաշը, Օրլանդո Բլումը, Քիրա Նայթլին, Ջեք Դևենպորտը, Ջոնաթան Փրայսը, Լի Արենբերգը, Մաքենզի Կրուկը, Դեմիան Օ’Հեյրը, Ջիլզ Նյուն։


== Սյուժե ==
Խարիզմատիկ արկածախնդիր նավապետ Ջեկ Ճնճղուկի հետաքրքիր արկածներով լեցուն կյանքը կտրուկ փոփոխվում է, երբ նրա երդվյալ թշնամին՝ Բարբոսան գողանում է Ջեկի նավը՝ «Սև մարգարիտը», իսկ այնուհետև հարձակվում է Պորտ Ռոյալ նավահանգստի վրա և առևանգում է նահանգապետի գեղեցկուհի աղջկան՝ Էլիզաբեթ Սուոնին։ Էլիզաբեթի մանկության ընկերը՝ Ուիլ Թերները, Ջեկ Ճնճղուկի հետ կազմակերպում են փրկարարական արշավախումբ՝ օգտագործելով Բրիտանիայի ամենարագ նավը։ Նրանք որոշում են փրկել աղջկան և միևնույն ժամանակ չարագործից հետ կորզել «Սև մարգարտը»։ Փրկարարների հետքերով գնում է նաև ամբիցիոզ կոմոդոր Նորինգթոնը, որը նաև համարվում է Էլիզաբեթի փեսացուն։ Բայց Ուիլը չգիտեր, որ Բարբոսան և նրա նավաստիները անեծքի տակ էին և լուսնի լույսի տակ նրանք վերածվում են կենդանի կմախքների։ Անեծքը միայն այն ժամանակ կվերանա, երբ ացտեկների ոսկին կվերադարձվի իր նախկին տեղը։


== Դերերում ==


== Ծանոթագրություններ ==


== Արտաքին հղումներ ==
Կարիբյան ծովի ծովահենները. «Սև մարգարտի» անեծքը(անգլ.) ֆիլմը Internet Movie Database կայքում
«Կարիբյան ծովի ծովահենները. «Սև մարգարտի» անեծքը»(ռուս.) ֆիլմը ԿինոՊոիսկ կայքում։
Բրենդան Փերրի

Բրենդան Մայքլ Փերրի (անգլ.՝ Brendan Michael Perry, հունիսի 30, 1959(1959-06-30), Whitechapel, London Borough of Tower Hamlets, Մեծ Լոնդոն, Անգլիա, Միացյալ Թագավորություն), երաժիշտ, վոկալիստ և կոմպոզիտոր։ Համաշխարհային ճանաչում է ձեռք բերել որպես աշխարհահռչակ Dead Can Dance խմբի հիմնադիր և անդամ՝ համագործակցելով Լիզա Ջերարդի հետ։


== Կենսագրություն ==
1992 թվականին Բրենդանը Իռլանդիայում ձեռք է բերում Quivy Church լքված եկեղեցին, կահավորում է այն, որպես ձայնագրման կենտրոն և այն դարձնում է ստեղծագործական լաբորատորիա՝ իր և իր նախագծերի համար։
1997 թվականին Բրենդանը ստեղծում է երաժշտություն «Sunset Heights» գեղարվեստական ֆիլմի համար։
1999 թվականի հոկտեմբերին լույս է տեսնում Բրենդանի առաջին սոլո ալբոմը՝ «Eye of the Hunter» («Որսորդի աչքը»), 4AD լեյբլում։
2010 թվականին հրատարակվում է «Ark» ալբոմը՝ Cooking Vinil լեյբլում, որը հիմնականում էլեկտրական հնչողությամբ է և էլեկտրական գործիքներով։
2010 թվականին համերգային շրջագայությամբ Բրենդանը եղել է Մոսկվայում և Պետերբուրգում։


== Դիսկագրություն ==
1999 Eye Of The Hunter
2010 Ark


== Ծանոթագրություններ ==


== Արտաքին հղումներ ==
В ковчег - без пары: Брендан Перри выступил в Москве. "КП-онлайн", 9 апреля 2010
Լուսանկարներ համերգից Մոսկվա Ապրիլի 7
Օսինկի (այլ կիրառումներ)

Օսինկի, կարող է վերաբերել՝

Օսինկի - քաղաքատիպ ավան Ռուսաստանի Սամարայի մարզի Բեզենչուկսկի շրջանի կազմում։
Օսինկի - գյուղ Ռուսաստանի Սմոլենսկի մարզի Գագարինսկի շրջանի կազմում։
Օսինկի - գյուղ Ռուսաստանի Վորոնեժի մարզի Տալովսկի շրջանի կազմում։
Կոմոս

Կոմոս, հունական խնջույքի աստված։ Պատկերվում է թևավոր երիտասարդի տեսքով՝ Սիլենոսի և Էրոսների ուղեկցությամբ։


== Ծանոթագրություններ ==
Խուբսուգուլ

Խուբսուգուլ մոնղ.՝ Хөвсгөл нуур, մոնղ.՝ Хөвсгөл далай), Կոսոգոլ, քաղցրահամ լիճ Մոնղոլիայի հյուսիսում, Ռուսաստանի սահմանին մոտ։ Տարածությունը 2620 կմ² է, խորությունը՝ մինչև 238 մ։ Առաջացել է հյուսիսից հարավ ձգվող երկար ու նեղ տեկտոնական իջվածքում, 1645 մ բարձրության վրա։ Էգիյն Գոլ գետով հոսք ունի դեպի Սելենգա։ Սառցակալում է դեկտեմբերից, սառցազերծվում՝ մայիսին։ Նավարկելի է։


== Անվանում ==
Անվանումը մոնղոլերեն է․ նշանակում է «ջրառատ լիճ»։ Հայտնի է նաև Կոնսոգոլ անունով։


== Ծանոթագրություններ ==
Բարբրա Ստրեյզանդ

Բարբրա Ստրեյզանդ (անգլ.՝ Barbra Joan Streisand, արտասանվում է ['straɪsænd], այսինքն՝ Սթրայեսենդ, ապրիլի 24, 1942(1942-04-24)[…], Բրուքլին, Նյու Յորք), ամերիկացի երգչուհի և դերասանուհի, ինչպես նաև մեծ հաջողությունների է հասել որպես պրոդյուսեր, ռեժիսոր և քաղաքական ակտիվիստ։ «Օսկար» մրցանակի կրկնակի դափնեկիր «Լավագույն դերասանուհի» և «Լավագույն օրիգինալ երգ» անվանակարգերում, ինչպես նաև «Էմմի», «Գրեմմի» և «Ոսկե գլոբուս» մրցանակների դափնեկիր է։
Սթրեյզանդը համարվում է ժամանակակից շոու-բիզնեսի ամենահաջողակ կանանցից մեկը։ Նա եզակի կատարողներից է, ով իր Billboard 200 ալբոմով գլխավորում էր 1960-ական, 1972-ական, 1980-ական, 1990-ական, 2000-ական և 2010-ական թվականներին։ Ամբողջ աշխարհում վաճառվել է երգչուհու ավելի քան 145 միլիոն ձայներիզ։


== Կենսագրություն ==


=== Երիտասարդ տարիներ ===
Բարբրա Ջոան Ստրեյզանդը ծնվել է 1942 թվականի ապրիլի 24-ին, Բրուքլինում (Նյու Յորք) հրեական ընտանիքում։ Նրա հայրը՝ Էմանուել Սթրեյզանդը, Ավստրիայից արտագաղթած քերականության ուսուցիչը, մահացել է, երբ Բարբրան դեռ մեկ տարեկան էր։ Խորթ հոր՝ Լուիս Քայնդի հետ նա վատ հարաբերությունների մեջ էր, քանի որ նա իրեն անընդհատ ծեծի էր ենթարկում։ 1951 թվականին Սթրեյզանդը քույր է ունենում (Ռոսլին Քայնդ), ով հետագայում նույնպես դարձել է երգչուհի։ 1959 թվականին Սթրեյզանդը ավարտում է «Էրասմաս Հոլլ» միջնակարգ դպրոցը, որը նա երբեմն էր հաճախում և որտեղ երգում էր երգչախմբում Նիլ Դայմոնդի հետ։ Այնտեղ նա ծոնոթանում է նաև աշխարհի ապագա շախմատի չեմպիոն Ռոբերտ Ֆիշերի հետ։ Երբ Բարբրա Ստրեյզանդը որոշում է իր կարիերան սկսել շոու-բիզնեսում, նրա մայրը՝ դպրոցական քարտուղար Դայանա Իդա Ռոուզենը, գոհ չէր իր դստեր ընտրությամբ, քանի որ նրան համարում էր ոչ այնքան գրավիչ այդ ոլորտի համար։


=== Կարիերայի սկիզբ ===
Երաժշտական մրցույթներից մեկում հաղթանակից հետո Սթրեյզանդին գիշերային ակումբում աշխատանք են առաջարկում։ Ի սկզբանե նա ուզում էր դերասանուհի դառնալ և մասնակցում էր թատերական տարբեր ներկայացումներում, որոնցից մեկում նա խաղում էր դերասանուհի Ջոն Ռիվրզի հետ։ 1960 թվականին նրա ընկերոջ՝ Բարրի Դեննենի հրավերով Սթրեյզանդը սկսում է երգել մանհեթենյան Գրինվիչ-Վիլլիջում գտնվող գեյ բարում, որտեղ մեծ հաջողությունների է հասնում։ Նույն ժամանակ նա կրճատում է իր անունը և դարձնում Բարբրա, որպեսզի դարձնի այն ավելի տարբերվող։
1962 թվականին Սթրեյզանդը առաջին անգամ հանդես է գալիս Բրոդվեյում ոչ մեծ, բայց նրան հեղինակություն բերած դերում։ Նույն թվականին նա պայմանագիր է ստորագրում Columbia Records-ի հետ։ 1962 թվականին նա հանդես է գալիս «Էդ Սալիվան շոու»-ում, որտեղ նրան նկատում է հայտնի դաշնակահար Վլադզի Լիբերաչեն։ Շուտով նա երգչուհուն համագործակցության առաջարկ է անում, և Սթրեյզանդը սկսում է նրա հետ հանդես գալ Լաս Վեգասում։
1963 թվականին լույս է տեսնում նրա դեբյուտային «The Barbra Streisand Album» ալբոմը, որն արժանացել է «Գրեմմի» երկու մրցանակների։ Սթրեյզանդի հայտնիությունը շարունակում էր աճել, և նրա մյուս երեք ալբոմները հայտնվում էին Billboard 200-ի հորիզոնականներում։


== Ծանոթագրություններ ==
Կիմ Չժի Ուն

Կիմ Չժի Ուն (կորեերեն՝ 김지운, ծնվ. 1964 թվականի մայիսի 27), հարավկորեական կինոռեժիսոր և սցենարիստ։ Կորեայի ժամանակակից առաջատար ռեժիսորներից մեկը։


== Կենսագրություն ==
Կիմ Չժի Ունը ծնվել է 1964 թվականի մայիսի 27-ին, Սեուլում։ Նախքան իր առաջին ֆիլմը` «Հանգիստ ընտանիքը» (1998 թվական) նկարահանելը, Կիմը երկար ժամանակ դերասան և ռեժիսոր է աշխատել թատրոնում։ Սցենարը հենց ինքն է գրել (ինչպես և հաջորդ աշխտանքներում), ինչից հետո «Հանգիստ ընտանիքը» Պորտուգալիյի Fantasporto փառատոնում ստացել է լավագույն ֆիլմի մրցանակ։ Ռեժիսորի կարիերայում հաջորդ կարևոր աշխատանքն է դարձել «Երկու քույրերի պատմությունը» (2003 թվական) թրիլլերը, որը բազմաթիվ մրցանակներ է հավաքել Կորեայում և կինոփառատոններում։ Հետո հաջորդեցին նեո նուար ժանրի «Դառնություն և քաղցրություն» (2005 թվական) ֆիլմը և վեսթերն կատակերգություն «Լավ, վատ, հիմար» (2008 թվական) ֆիլմը, որն աշխարհում հավաքել է ավելի քան 40 միլիոն դոլար։
2010 թվականին թողարկվեց «Ես տեսել եմ սատանային» ֆիլմը, գլխավոր դերերում` Լի Բյոն Հոնը և Չոի Մին Սիկը։
2013 թվականին թողարկվեց «Հերոսի վերադարձը» մարտաֆիլմը` Կիմ Չժի Ունի ռեժիսորական դեբյուտը Հոլիվուդում, գլխավոր դերում` Առնոլդ Շվարցենեգերը։


== Ֆիլմագրություն ==


== Մրցանակներ ==
1998` «Լավագույն ֆիլմ» (Հանգիստ ընտանիքը) մրցանակ Կատալոնիայի միջազգային կինոփառատոնում
2000` «Լավագույն ռեժիսոր» և «Լավագույն ֆիլմ» (Հանգիստ ընտանիքը) մրցանակ Málaga International Week of Fantastic Cinema-ում
2001` «Լավագույն ռեժիսոր» (Կեղտոտ թագավոր) մրցանակ Միլանի միջազգային կինոփառատոնում
2003` «Լավագույն ֆիլմ» (Երկու քույրերի պատմություն) մրցանակ Screamfest Horror Film Festival-ում
2004` «Լավագույն ռեժիսոր» և «Լավագույն ֆանտաստիկ ֆիլմ» (Երկու քույրերի պատմություն) մրցանակներ «Ֆանտաշպորտու» կինոփառատոնում
2005` «Լավագույն ֆիլմ» (Դառնություն և քաղցրություն) մրցանակ Կատալոնիայի միջազգային կինոփառատոնում
2008` «Լավագույն ռեժիսոր» (Լավ, վատ, հիմար) մրցանակ Կատալոնիայի միջազգային կինոփառատոնում
2011` «Լավագույն ռեժիսոր» և «Լավագույն ֆիլմ» (Ես տեսել եմ սատանային) մրցանակներ «Ֆանտաշպորտու» կինոփառատոնում
Մրցանակների և առաջադրումների ցանկ`IMDB կայքում։


== Ծանոթագրություններ ==


== Արտաքին հղումներ ==
Կիմ Չժի Ուն Internet Movie Database կայքում
Սադկի (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՍադկիՍադկի (ուկրաիներեն՝ Садки), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Սադկի գյուղում բնակվում էր 65 մարդ։ Բնակավայրը զբաղեցնում է 0,278 կմ² տարածք։ Բնակչության խտությունը կազմում էր 233,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4247) Գրահամսմիթ

(4247) Գրահամսմիթ (անգլ.՝ Grahamsmith), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,179306 ա. մ., առավելագույնը մոտենում է 2,4512 ա. մ. հեռավորության վրա և հեռանում 3,9074 ա. մ.։ Արեգակի շուրջ մեկ ամբողջական պտույտ է կատարում 2070,6 երկրային օրվա ընթացքում, իր ուղեծրով շարժվելով միջինում 0,173862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4247) Գրահամսմիթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոնուզ-Սեքի

Դոնուզ-Սեքի, լեռ Թուրքիայի Ադանայի նահանգյում, Հաճնի շրջանում։ Այս լեռան մոտ սաստիկ կռիվներ են տեղի ունեցել հաճընցիների և թուրքական զորքերի միջև։ Արևմտահայերեն տառադարձությամբ՝ Տոնուզ-Սեքի։


== Ծանոթագրություններ ==
Վասիլկովի շրջան (Դնեպրոպետրովսկի մարզ)

Անվան այլ կիրառումների համար տե՛ս՝ Վասիլկովի շրջան (այլ կիրառումներ)Վասիլկովի շրջան (ուկրաիներեն՝ Васильківський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Վասիլկովկա։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Սինելնիկովոյի շրջանին (ամբողջ մարզում թողնվել է ընդամենը յոթ շրջան): Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 31.093:


== Աշխարհագրություն ==
Շրջանի տարածքի մակերեսը կազմում է 1330 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 37340 մարդ։ Բնակչության խտությունը կազմում էր 28,08 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բրիջեթ Փիքերինգ

Բրիջեթ Փիքերինգ (անգլ.՝ Bridget Pickering, 1966), նամիբիացի կինոռեժիսոր և պրոդյուսեր։ Մասնակցել է բազմաթիվ կինոնախագծերի իրականացմանը, այդ թվում՝ «Հյուրանոց «Ռուանդա» բազմամրցանակակիր ֆիլմի նկարահանումներին՝ որպես գործադիր պրոդյուսեր ·:


== Կենսագրություն ==
Բրիջեթը նամիբիացի դիվանագետ, տրեդյունիոնիստ (արհմիութենական գործիչ), փաստաբան Արթուր Փիքերինգի դուստրն է։ Բարձրագույն կրթությունն ստացել է Ամերիկայի Միացյալ Նահանգներում՝ Սիրակուզի համալսարանում։ Այնուհետև աշխատանքի է անցել Universal Pictures կինոընկերությունում։  
1992 թվականին՝ Նամիբիայի անկախացումից հետո, վերադարձել է հայրենիք ·, որտեղ պրոդյուսեր Ռիչարդ Պոկլեպայի հետ համագործակցելով, հիմնել է Land Productions պրոդյուսերական ընկերությունը։ Անկախության առաջին տարիներին այդ ընկերությունը կարևոր դեր է խաղացել նոր պետությանը մտահոգող քաղաքական, հասարակական սուր հիմնախնդիրների վերաբերյալ ֆիլմեր նկարահանելու գործում։ Բրիջեթը ֆիլմերի նկարահանումների է մասնակցել նաև Նամիբիայի սահմաններից դուրս։  Ընդ որում՝ այդ ֆիլմերից զիմբաբվեցի կինոռեժիսոր Ինգրիդ Սինքլերի նկարահանած «Բոց» կինոնկարը մի շարք մրցանակներ է շահել, ընտրվել 1996 թվականին Կաննի հեղինակավոր կինոփառատոնում ներկայացվելու համար։
1990-ական և 2000-ական թվականներին Բրիջեթը մասնակցել է շուրջ երկու տասնյակ կարճամետրաժ ու լիամետրաժ փաստավավերագրական ու գեղարվեստական կինոնկարների, հեռուստասերիալների ստեղծմանը։ Ընդ որում՝ հանդես է եկել մերթ որպես կինոռեժիսոր, մերթ՝ պրոդյուսեր, երբեմն էլ համատեղել է այդ մասնագիտությունները։ 
1999 թվականին՝ իբրև աֆրիկացի ընտրյալ վեց կինոռեժիսորներից մեկը, մասնակցել է Mama Africa կարճամետրաժ ֆիլմաշարի ստեղծմանը՝ այդ նախագծում ավանդ ներդնելով իր նկարահանած «Ունոյի աշխարհը»  (Uno's World) ֆիլմով, որը պատմում է չպլանավորված հղիություն տանող մի կնոջ ճակատագրի մասին։  Mama Africa-ն ներկայացվել է մի շարք կինոփառատոներում և մրցանակներ շահել։


== Ծանոթագրություններ ==


== Արտաքին հղումներ ==
Բրիջեթ Փիքերինգ Internet Movie Database կայքում
Down to Earth

Down to Earth, Rainbow ռոք խմբի չորրորդ ալբոմն է։ «Down to Earth» ալբոմը լույս է տեսել 1979 թվականին։ Այս ալբոմում կա 8 երգ։ Բոլոր 8 երգերը կատարել է Դուգի Ուայթը։ Այս ալբոմի ամենահայտնի երգն է՝ «All Night Long»-ը։ Կան նաև այլ երգեր, որոնք նույնպես նմանատիպ հայտնություն են ձեռք բերել։


== Ստեղծագործություններ ==
«All Night Long» - 3:53
«Eyes of the World» - 6:42
«No Time to Lose» - 3:45
«Makin' Love» - 4:38
«Since You Been Gone» - 3:25
«Love’s No Friend» - 4:55
«Danger Zone» - 4:31
«Lost in Hollywood» - 4:51


== Տես նաև ==
Դուգի Ուայթ


== Արտաքին հղումներ ==
Rolling Stone review(չաշխատող հղում)
Չարինգ Կրոս կամուրջ (նկարների շարք)

«Չարինգ Կրոս կամուրջ», ֆրանսիացի նկարիչ  Կլոդ Մոնեի  երեսունյոթ նկարներից բաղկացած շարքը, որը վրձնել է  1899-1904 թվականներին, դրանք մեծ մասամբ իմպրեսիոնիստական ոճով պատկերում են  Լոնդոնի Չարինդ Կրոս կամուրջը՝ մառախուղի ժամանակ։


== Ցիկլի պատմություն ==
Վեց տարվա ընթացքում (1899—1904 թվականներին) Մոնեն պարբերաբար այցելել է Լոնդոն, որպեսզի Սավոյ հյուրանոցի հինգերորդ հարկի պատշգամբից  նկարի քաղաքի  բնապատկերը։ Կլոդ Մոնեն հմայված է եղել լոնդոնյան մառախուղի տեսարաններով, նույնիսկ այն պարագայում, որ Լոնդոնի  ուշագրավ մթնոլորտը  արդյունաբերական հեղափոխության հետևանքով տեսանելիորեն վատանում էր  օդի ծանր մշուշապատումից։ Նա նկարել է  Վեստմինստերյան տաճարի  տարբեր տեսարաններ, Վաթեռլոո կամուրջը, ինչպես նաև Չարինգ Կրոս կամուրջը նորից ու նորից, ինչպես Ֆրանսիայում Ռուանի ծղոտե դեզերը՝ արագորեն  ուրվագծելով  նկարները, որպեսզի բաց չթողնի  թռուցիկ պահերի տպավորությունների։ Մոնեի համար Լոնդոնում աշխատելը շատ արգասաբեր է եղել, նա այստեղ վրձնել  է ավելի քան հարյուր աշխատանքներ, որոնցից երեսունյոթը պատկերել են  Չարինգ Կրոս կամուրջը և միայն այդ շարքի  նկարներից տասներկուսն է նա ավարտել Լոնդոնում, մնացածներն ավարտել է Ժիվերնիում։


== Նկարների գտնվելու վայրը ==
Մոնեի  չարինգ կրոսյան շարքի նկարները գտնվում են  աշխարհի շատ երկրների  թանգարաններում և  հավաքածուներում։ Անավարտ կտավները, որոնք պահպանվել են  Ինդիանապոլիսի գեղարվեստի թանգարանի հավաքածուում, ամերիկացի գրող   Թերի Թիչաուտի կողմից «Ուոլ-սթրիթ» ամսագրում  ծիծաղի առարկա են դարձել՝ ապացուցելով, որ նույնիսկ «հանրաճանաչ վարպետները նույնպես անհաջող օրեր են ունենում»։
Նկարների մնացած տարբերակները պահպանվում են  Չիկագոյի արվեստի ինստիտուտում, Բալտիմորի գեղարվեստի թանգարանում, Բոստոնի գեղարվեստի թանգարանում, Օնտարիոյի գեղարվեստի պատկերասրահում, Տիսեն-Բորնեմեսի թանգարանում։ Նկարներից մեկը (վրձնված 1901 թվականին) 2012 թվականի հոկտեմբերի 16-ին գողացվել է Ռոտերդամի «Կյունստխալ» գեղարվեստի պատկերասրահից։ 2013 թվականին ոստիկանությունը դուրս էր եկել գողերի հետքի վրա, նույն թվականի հուլիսին, կասկածյալ Ռադու Դոգարոյի մայրը՝ Օլգա Դոգարուն խոստովանել է, որ իր տան վառարանում այրել է նկարը, որպեսզի վերացնի ապացույցները։ Նրա տան խուզարկության ժամանակ վառարանում հայտնաբերել են գունանյութ և մեխեր, որոնք համապատասխանում են նկարի ստեղծման ժամանակաշրջանին։


== Պատկերասրահ ==
«Չարինգ Կրոս կամուրջ» շարքից  մի քանի նկարներ

		
		
		
		
		
		


== Ծանոթագրություններ ==


== Արտաքին հղումներ ==
Նկարը գտնվում է Ինդիանապոլիսի գեղարվեստի թանգարանի կայքում
Սթիվ Ռեդգրեյվ

Սթիվ Ռեդգրեյվ (անգլերեն՝ Sir Stephen Geoffrey Redgrave, մարտի 23, 1962(1962-03-23), Մարլոու, Բակինհեմփշիր, կոմսություն, Բաքինհեմշիր, Անգլիա, Միացյալ Թագավորություն), անգլիացի մարզիկ։ Ակադեմիական թիավարության ասպարեզում հասել է մեծ հաջողությունների։ Օլիմպիական խաղերի հնգակի չեմպիոն (1984, 1988, 1992, 1996, 2000), աշխարհի առաջնությունների իննակի հաղթող։ 2000 թվականին արժանացել է Բրիտանական կայսրության ասպետի կոչման։
Սթիվ Ռեդգրեյվը համարվում է օլիմպիական խաղերի պատմության մեջ առավել հաջողակ տղամարդ թիավարողը և միակ տղամարդ մարզիկը, որ կարողացել է հինգ իրարահաջորդ օլիմպիադաներում ոսկե մեդալներ նվաճել տոկունություն պահանջող մարզաձևում։
Նա համարվում է նաև Մեծ Բրիտանիայի մեծագույն օլիմպիականներից մեկը։ 2016 թվականի դրությամբ առավել շատ օլիմպիական մեդալներ նվաճած բրիտանացի մարզիկների ցանկում զբաղեցնում էր 4-րդ տեղը՝ հաջորդելով հեծանվորդներ՝ սըր Քրիս Հոյին, Ջեյսոն Քեննիին և սըր Բրեդլի Ուիգինսին։ Սթիվ Ռեդգրեյվը երկու անգամ արժանացել է օլիմպիական խաղերի բացման արարողությունների ժամանակ Մեծ Բրիտանիայի հավաքականի դրոշակակիրը լինելու պատվին։ 2002 թվականին  BBC-ի կազմած 100 մեծագույն բրիտանացիների ցանկում նրան հատկացվել է 36-րդ տեղը։
Սթիվ Ռեդգրեյվը թիավարության բրիտանական ասոցիացիայի պատվավոր նախագահն է։ Նրա զավակներից Նատալին, հանդես գալով Օսֆորդի համալսարանի աղջիկ թիավարողների ակումբային թիմի կազմում, 2011 թվականին հաղթող է ճանաչվել Քեմբրիջի համալսարանական թիմի դեմ մղված մրցապայքարում (Henley Boat Races):


== Ծանոթագրություններ ==


== Արտաքին հղումներ ==
{{{1}}} Սթիվ Ռեդգրեյվ. պաշտոնական կայք
Virtual Library rowing information
Marlow information Archived 15 April 2007 at the Wayback Machine.
Video 1988 Pair (2-) Olympic race
Video Sir Steve Redgrave discusses the key to a winning team
Sir Steve Redgrave: myplace ambassador – creating places for young people to go to(video)
The Sonshine of Our Lives: Sheila Redgrave tells the broader story of her son Sir Steve Redgrave Archived 2018-08-27 at the Wayback Machine.
Motion in Action Inspirational Story on Steve Redgrave Archived 2017-11-09 at the Wayback Machine.
Հայաստանի լճեր

Հայաստանի տարածքում կա շուրջ 100 փոքր լիճ, որոնց մի մասը չոր սեզոնի ժամանակ չորանում է։ Սևանա լիճը և Արփին մեծ նշանակություն ունեն չափերի և ազգային տնտեսական նշանակության տեսանկյունից։ Մնացած լճերը ունեն միայն տեղական նշանակություն։ Հայաստանում ամենամեծ լիճը Սևանն է, այնուհետև՝ Արփին, Սև լիճն և Ակնալիճը։ Հայաստանի լճերի ընդհանուր ջրային ռեսուրսները գնահատվում են 39,3 մլն մ³:
Հայաստանի լճերի մեջ կան ռեկորդակիրներ՝ Սևանը Կովկասի ամենամեծ լիճն է, ինչպես նաև երկրի ամենամեծ բարձրլեռնային քաղցրահամ լճերից մեկը։ Քաղցրահամ ջրի ռեսուրսներով զիջում է միայն Տիտիկակա լճին։


== Տեղագրություն ըստ մարզերի ==
Ստորև ներկայացված է Հայաստանի լճերի ցանկը՝ տարբեր տարածքներում։


=== Շիրակի մարզ ===


=== Լոռու մարզ ===

		


=== Տավուշի մարզ ===

		


=== Արագածոտնի մարզ ===


=== Կոտայքի մարզ ===

		


=== Գեղարքունիքի մարզ ===

		


=== Արմավիրի մարզ ===


=== Արարատի մարզ ===


=== Վայոց ձորի մարզ ===


=== Սյունիքի մարզ ===


== Տես նաև ==
Հայաստանի Հանրապետության ջրագրություն
Հայաստանի ջրամբարներ
Հայաստանի գետերի ցանկ


== Ծանոթագրություններ ==
Սոֆի (լեռ)

Սոֆի, Աղասոֆի, լեռնագագաթ Հայաստանի Վայոց ձորի մարզում, Վայքի լեռնաշղթայում, Արենի գյուղից մոտ 11 կմ արևելք, Մոզրով գյուղից արևելք մոտակայքում, Արփա և Գնիշիկ գետերի արանքը։ Տեղադրման կոորդինատներ 39°42′49″ հս․. լ. 45°19′14″ ավ. ե.:


== Ծանոթագրություններ ==
Ադրբեջանական անձնագիր

Ադրբեջանական անձնագիր (ադրբ.՝ Azərbaycan pasportu), պետական փաստաթուղթ, որը տրվում է Ադրբեջանի Հանրապետության քաղաքացիներին և օգտագործվում է անձի նույնականացման և արտասահման մեկնելու համար։ Սովորական անձնագիրն ուժի մեջ է թողարկման պահից 10 տարի ժամկետով (2007 թվականից սկսած) և պարունակում է վիզայի 34 էջ։ Անձնագրի բովանդակությունը տպագրված է ադրբեջաներեն և անգլերեն։
2018 թվականի հունվարի 1-ի դրությամբ Ադրբեջանի քաղաքացիներն ունեցել են 66 երկրներում և տարածքներում ազատ վիզայի կամ ժամանելիս վիզա ստանալու հնարավորություն, որով ադրբեջանական անձնագիրն ըստ Հենլիի վիզաների սահմանափակումների ինդեքսի տեղաշարժման ազատության մակարդակով 75-րդն է աշխարհում։


== Անձնագրի տեսակներ ==
Սովորական անձնագիր․ տրվում է սովորական քաղաքացիներին։
Սովորական անձնագրերը տրվում են վավերականության 2 ժամկետով՝ 5 և 10 տարի։18 տարեկանը չլրացած Ադրբեջանի քաղաքացիներին տրվում է 5 տարի վավերականությամբ անձնագիր, իսկ 18 տարեկանը լրացած քաղաքացիներին տրվում է 10 տարվա վավերականությամբ (կանաչ) անձագիր։

Պաշտոնական անձնագիր՝ տրվում է պետական ծառայողներին։
Դիվանագիտական անձնագիր՝ տրվում է դիվանագետներին, նրանց ընտանիքի անդամներին և բարձրաստիճան պաշտոնյաներին։


== Ֆիզիկական տեսք ==
Ադրբեջանի զինանշանը պատկերված է անձնագրի կազմի կենտրոնում, որից վերև գրված է ադրբեջաներեն «Azərbaycan Respublikası» և անգլերեն «The Republic of Azerbaijan» («Ադրբեջանի Հանրապետություն»), իսկ զինանշանից ներքև նույն լեզուներով համապատասխանաբար՝ «PASPORT» և «PASSPORT» («ԱՆՁՆԱԳԻՐ») գրությունները։
Անձնագիրն ունի ընդհանուր 54 էջ, չափերն են 88 x 124 մմ։
Ըստ անձնագրի տեսակի, ադրբեջանական անձնագիրը կարող է ունենալ հետևյալ գույները․

Քաղաքացիական անձնագիր, մուգ կանաչ,
Պաշտոնական անձնագիր, մուգ կապույտ,
Դիվանագիտական անձնագիր, մուգ կարմիր։
		
		
		
		


== Տղեկատվական էջ ==
Ադրբեջանական անձնագիրը տրամադրում է Ադրբեջանի ներքին գործերի նախարարությունը։ Այն տեղեկատվական էջում պարունակում է հետևյալ տեղեկությունները․

Անձնագրի տիրոջ լուսանկար (թվային նկար տպված էջում)
Տեսակը (P)
Անձնագրի սերիան
Ազգանունը
Տրված անուններ
Ծննդյան ամսաթիվ
Սեռ
Ծննդավայր (միայն քաղաք կամ գյուղ, անգամ եթե ծնված է Ադրբեջանի Հանրապետությունից դուրս)
Անձնագրի թողարկման ամսաթիվ
Անձնագրի վավերականության ավարտի ամսաթիվ
Անձնագրի տիրոջ ստորագրություն (թվային պատկերը տպված էջում)
Անձնագրի ընթեռնելիության կոդն սկսվում է «P<AZE»-ով։


== Կենսաչափական անձնագիր ==
Ադրբեջանական նոր կենսաչափական անձնագիրը թողարկվել է 2012 թվականի հուլիսի 17-ին։
Անձնագրային գրքույկի նոր դիզայնը համապատասխանում է քաղաքացիական ավիացիայի միջազգային կազմակերպության 9303 նորմատիվ փաստաթղթին։
Էլեկտրոնային անձնագիրը կրում է  RFID չիպ, որը գտնվում է կազմի վրա, ինչպես նաև տեղեկությունների էջում անձնագրի տիրոջ լուսանկարից վերև։
Նոր գրքույկի ընդհանուր դիզայնը, բացի վերը նշվածից, չի տարբերվում ոչ կենսաչափական գրքույկի նախորդ նախագծից։


== Վիզայի պահանջներ ==

2018 թվականի հոկտեմբերի տվյալներով Ադրբեջանի քաղաքացիները ազատ վիզայի կամ ժամանման պահին վիզա ստանալու հնարավորությամբ կարող են այցելել 66 երկրներ և տարածքներ, որով Ադրբեջանի անձնագիրն ըստ Հենլիի վիզաների սահմանափակումների ինդեքսի տեղաշարժման ազատության մակարդակով 75-րդն է աշխարհում։


== Ծանոթագրություններ ==
(4621) Տամբով

(4621) Տամբով (անգլ.՝ Tambov), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 27-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,387001 ա. մ., առավելագույնը մոտենում է 1,8849 ա. մ. հեռավորության վրա և հեռանում 2,8891 ա. մ.։ Արեգակի շուրջ մեկ ամբողջական պտույտ է կատարում 1347,03 երկրային օրվա ընթացքում, իր ուղեծրով շարժվելով միջինում 0,267255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4621) Տամբով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշապի դարպասի թռչող թրերը

«Վիշապի դարպասի թռչող թրերը» (չինարեն՝ Long men fei jia) ռեժիսոր Ցույ Հարկի ֆիլմերից, որի գլխավոր դերերը մարմնավորում են Ջեթ Լին, Չժոու Սյունը, Չեն Կունը, Լունմեյ Կվայը, Յույչուն Լին, Մևիս Ֆենը, Ֆան Սյու-Վոնգը, Ջա Hուի Լյուն, Ցզյանկույ Սունը, Չիեն Շենգը։
Ըստ հին լեգենդի համաձայն յուրաքանչյուր 60 տարին մեկ հողմը քշում է ավազները այն տարածաշրջանից, որի տակ թաքնված է գանձերով լի Ոսկե քաղաքը։ Հողմին սպասելու նպատակով Վիշապի Դարպաս հյուրանոցում հավաքվում են բազմաթիվ գանձեր որոնողներ։ Հյուրանոց է գալիս նաև չինական մարզերից մեկի կայսրը, որը նաև այլ մարզի գաղտնի ղեկավար է և ղեկավարում է վարձու մարդասպաններից բաղկացած երկու ավազակախումբ։ Հյուրանոցում գտնվողներից յուրաքանչյուր ոք ուզում է տիրանալ գանձերին, իսկ իրավիճակը բարդանում է նաև նրանով, որ նրանցից ոմանք միմյանց հետ հին հաշիվներ ունեն մաքրելու։


== Ծանոթագրություններ ==


== Արտաքին հղումներ ==
Վիշապի դարպասի թռչող թրերը(անգլ.) ֆիլմը Internet Movie Database կայքում
«Վիշապի դարպասի թռչող թրերը»(ռուս.) ֆիլմը ԿինոՊոիսկ կայքում։
Խալիպովկա

Խալիպովկա (ռուս.՝ Халиповка), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուչ (ավան, Ժովտնևի շրջան)

Անվան այլ կիրառումների համար տե՛ս՝ ԼուչԼուչ (ուկրաիներեն՝ Луч), ավան Ուկրաինայի Նիկոլաևի մարզի Վիտովսկի շրջանում։ Հիմնադրվել է 1953 թվականին։
2001 թվականի տվյալներով Լուչ ավանում բնակվում էր 877 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չեպրանո

Չեպրանո (իտալերեն՝ Ceprano), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 8312 մարդ (2004), բնակչության խտությունը՝ 234 մարդ/կմ²։ Տարածքը կազմում է 37 կմ²։ Փոստային ինդեքս՝ 03024։ Հեռախոսային կոդ՝ 0775։
Տոնը նշվում է՝ հուլիսի 28-ին։


== Արտաքին հղումներ ==
http://www.comune.ceprano.fr.it/ Archived 2016-10-19 at the Wayback Machine.
Արտաշես Մխիթարյան (ինժեներ)

Անվան այլ կիրառումների համար տե՛ս՝ Արտաշես Մխիթարյան (այլ կիրառումներ)Արտաշես Մելքոնի Մխիթարյան (օգոստոսի 14, 1912(1912-08-14), Դիլիջան, Երևանի նահանգ, Կովկասի փոխարքայություն, Ռուսական կայսրություն), հայ խորհրդային ինժեներ-մեխանիկ։ Տեխնիկական գիտությունների դոկտոր (1953), պրոֆեսոր (1953), Ուկրաինական ԽՍՀ գիտության վաստակավոր գործիչ (1980)։


== Կենսագրություն ==
Ավարտել է Մոսկվայի ինժեներաշինարարական ինստիտուտը (1940)։ 1945 թվականից գլխավորել է Երևանի գյուղատնտեսական ինստիտուտի «Հիդրավլիկա և հիդրոտեխնիկական կառույցներ» ամբիոնը։ 1952-1956 թվականներին եղել է Կույբիշևի հիդրոտեխնիկական ինստիտուտի նույնանուն ամբիոնի վարիչը, 1956-1961 թվականներին՝ Կիևի պոլիտեխնիկական ինստիտուտի «Հիդրավլիկա և հիդրոմեքենաներ» ամբիոնի վարիչը։ 1961 թվականից Կիևի քաղաքացիական ավիացիայի ինժեներների ինստիտուտի «Թռչող ապարատների թռիչքի աերոմեխանիկա և դինամիկա» ամբիոնի վարիչն է։ Հիմնական աշխատանքները նվիրված են հիդրավլիկայի և հիդրոմեխանիկայի հարցերին։ Կարևոր ավանդ ունի գազադինամիկական և էլեկտրագազադինամիկական շիթային հոսանքների տեսության զարգացման գործում։
The 20/20 Experience World Tour

The 20/20 Experience World Tour, ամերիկացի երգիչ Ջասթին Թիմբերլեյքի 5-րդ համերգային շրջագայությունն է եղել։ Շրջագայության նպատակն է եղել աջակցելու երգչի «The 20/20 Experience» և «The 20/20 Experience – 2 of 2» ալբոմներին։ Շրջագայության մեկնարկը տրվել է Բարքլեյս սենթրում 2013 թվականի նոյեմբերի 6-ին։


== Բեմական հագուստներ ==
Շրջագայությունների իր բեմական հագուստների ստեղծման համար Ջասթին Թիմբերլեյքը սկզբում աշխատել է դիզայներ Թոմ Ֆորդի հետ։ Իրենց համագործակցության ընթացքում Թոմ Ֆորդը ստեղծել է ավելի քան 600 հագուստ Ջասթինի և բեմում իրեն աջակցող թիմի համար, որոնք հիմնականում կոստյումներ են։ Թոմ Ֆորդի ստեղծած բեմական հագուստներով նա և իր թիմը հանդես են եկել մինչև 2014 թվականի մայիսի վերջ, իսկ մինչև շրջագայության ավարտը նա հանդես է եկել անգլիացի դիզայներ Նիլ Բերեթի ստեղծած հագուստի տեսականիով։


== Երգացանկ ==


== Ծանոթագրություններ ==
Սամվել Հակոբյան (ֆուտբոլիստ)

Սամվել Հակոբյան (սեպտեմբերի 11, 1993(1993-09-11), Երևան, Հայաստան), հայ ֆուտբոլիստ, հանդես է գալիս հարձակվողի դիրքում։ Սամվելը Դիլիջանի «Իմպուլս» ֆուտբոլային ակումբի խաղացող է։


== Ակումբային կարիերա ==
Հակոբյանը իր սպորտային կարիերան սկսել է «Բանանց» ֆուտբոլային ակումբում։ Հետագայում պայմանագիր է ստորագրել, հանդես գալու Հայաստանի առաջին լիգային։
2009 թվականը անցկացրել է «Բանանց-3» ֆուտբոլային ակումբի կազմում, իսկ 1 տարի անց «Բանանց-2»-ում։
2011 թվականին Սամվելը առաջարկ է ստացել Դիլիջանի «Իմպուլս» ֆուտբոլային ակումբից, խաղալու «Իմպուլսում», որին Սամվելը համաձայնվել է։ Նորամուտը նշել է հուլիսի 23-ին Դիլիջանում, որտեղ «Իմպուլսը» հյուրընկալել է «Փյունիկին»։ Հակոբյանը խաղադաշտ է դուրս եկել 65-րդ րոպեին, Արտակ Հովհաննիսյանի փոխարեն։ Սամվելը ուշագրավ նորամուտ է ունեցել, խաղադաշտ դուրս գալուց 6 րոպե անց դարձել է գոլի հեղինակ։ Հակոբյանի գոլը հաղթական չէր, 8 րոպե անց «Իմպուլսը» գնդակ է ընդունում։ Մեկ շաբաթ անց Հակոբյանը նորից դարձավ գոլի հեղինակ, այս անգամ արդեն «Շիրակի» դեմ խաղում, այսպիսով «Իմպուլսը» հաղթեց 3:2 հաշվով։ Սամվելը գոլի հեղինակ դարձավ փոխարինաման դուրս գալուց 5 րոպե անց։


== Ելույթների վիճակագրություն ==
Տվյալները ըստ 2012 թվականի օգոստոսի 18-ի


== Ձեռքբերումներ ==
 «Իմպուլս»
2012 թվականի Հայաստանի գավաթի ֆինալիստ


== Ծանոթագրություններ ==


== Արտաքին հղումներ ==
Պրոֆիլը ՖՖԱյի պաշտոնական կայքում (ռուս.)
Պրոֆիլը footballdatabase.eu կայքում (անգլ.)